**Informácia**

**Novela zákona o sťažnostiach**

Dňa 23.03.2017 Národná rada SR schválila novelu zákona **č. 94/2017 Z.z**., ktorou sa mení a dopĺňa zákon č. 9/2010 Z.z. o sťažnostiach v z.n.p. **Týmto zákonom dochádza k novelizácii zákona č. 9/2010 Z.z. o sťažnostiach v znení neskorších predpisov.**

Novela predmetného zákona novým spôsobom upravuje niektoré doterajšie postupy pri podávaní, posudzovaní, prešetrovaní a vybavovaní sťažností. Zároveň konkretizuje obsah niektorých pojmov, úkonov a povinností, ktoré s problematikou vybavovania sťažností súvisia, napríklad :sťažnosť proti vybaveniu sťažnosti.

Nevyhnutné bolo aj zapracovanie zmien v súvislosti s procesom informatizácie spoločnosti. Novelizácia je na základe podnetov a skúseností z aplikačnej praxe zameraná na dosiahnutie efektívnejšieho vybavovania sťažností. Novela novým spôsobom rozširuje negatívne vymedzenie sťažnosti ako takej.

Podania ktorými fyzické osoby alebo právnické osoby neraz namietajú na závery kontroly, auditu, dohľadu, dozoru alebo inšpekcie boli vybavované v režime sťažností podľa zákona o sťažnostiach, čo už nebude možné.

Sťažnosť musí byť písomná a možnosť ju podať v listinnej podobe alebo v elektronickej podobe. Sťažnosť musí byť čitateľná a zrozumiteľná. Musí byť jednoznačné proti komu smeruje, na aké nedostatky poukazuje a čoho sa sťažovateľ domáha. Sťažnosť podaná v písomnej podobe musí sťažovateľ sám napísať, nebude sa záznam vypisovať na úrade verejnej správy. Sťažnosť podaná v elektronickej podobe musí byť sťažovateľom autorizovaná podľa osobitného predpisu

Nové náležitosti obsahuje novela zákona aj v oblasti odloženia sťažnosti. Podľa novelizovaného ustanovenia je sťažnosť vybavená odoslaním písomného oznámenia o výsledku jej prešetrenia sťažovateľovi. Oznámenie musí obsahovať odôvodnenie výsledku prešetrenia sťažnosti, ktoré vychádza zo zápisnice. V oznámení sa uvedie, či sťažnosť je opodstatnená alebo neopodstatnená.

**Novelizovaný zákon nadobúda účinnosť dňa 1.júna 2017,pričom podania doručené orgánu verejnej správy pred 1.júnom 2017 sa vybavia podľa zákona v nenovelizovanom znení účinnom do 31.mája.2017.**

Zákon o sťažnostiach v § 11 ods.1 ukladá orgánom verejnej správy povinnosť upraviť vybavovanie sťažností vlastným vnútorným predpisom. Mesto Vrútky má vypracovaný vlastný vnútorný predpis o sťažnostiach v podmienkach mesta Vrútky č.3/2016 s účinnosťou od 28.04.2016.Tento vnútorný predpis bol schválený primátorom mesta Vrútky a Mestské zastupiteľstvo ho prerokovalo a vzalo na vedomie dňa 26.04.2016 uznesením č.39/2016,bod.II.

Na základe novelizácie zákona o sťažnostiach musí spracovateľ tohto vnútorného predpisu č.3/2016,taktiež tento predpis novelizovať **do 12.09.2017 a** predložiť na rokovanie Mestského zastupiteľstva. Do tohto termínu bude sa mesto riadiť vybavovaním a riešením sťažností podľa novelizovaného zákona č. 9/2010 Z. z. o sťažnostiach v znení neskorších predpisov.

Spracoval a predkladá: PhDr. Michal Hanko, hlavný kontrolór mesta

**Návrh na uznesenie :**

**Mestské zastupiteľstvo Vrútky berie na vedomie informáciu o novele zákona o sťažnostiach.**